Hå

Hå er et tettsted og en kommune i Rogaland og omfatter den sørligste del av Jæren. Hå grenser i nord til Klepp og Time, i øst til Bjerkreim og i sør til Eigersund.

 Etymologi 
Navnet Hå er knyttet til prestegården Hå og elva Hååna. Prestegården er gjort om til kultursenteret Hå Gamle Prestegard.

 Historikk 
Hå ble opprettet som Hå formannskapsdistrikt i 1837, og ble Hå kommune i 1853.

I 1894 forsvant Hå kommune ut av historien – midlertidig. Den hadde da  innbyggere og ble delt i to praktisk talt jevnstore kommuner: Nærbø og Varhaug.

Hå kommune gjenoppstod i 1965 ved at kommunene Nærbø, Varhaug og Ogna ble slått sammen til én. Dagens kommune dekker et areal på 254 km², og har  innbyggere (31. desember 2021).

Jærbanen ble anlagt gjennom kommunen i 1870-årene og det vokste opp tettsteder rundt stasjonene som ble bygd.

Politikk

Se også utfyllende artikkel: Kommunestyrevalg i Hå.

 Kommunestyrevalget 2023 

Kommunesammenslåing 2016
Den 25. april 2016 ble det avholdt folkeavstemning i Hå, Klepp og Time om sammenslåing av de tre kommunene. I Hå stemte 74,4 prosent nei til sammenslutning, mens 24 prosent stemte ja. Valgdeltakelsen var 59,3 prosent. Stemmetallene i Klepp var omtrent de samme, mens 56,4 prosent stemte for sammenslutning i Time.- Resultatet fra folkeavstemning om kommunesammenslåing april 2016 - NRK/Rogaland

 Kommunevåpenet 
Kommunevåpenet viser en steinbukk, som andre steder i landet er kjent som stubbebryter. Denne ble mye brukt på Jæren for å rydde stein før gravemaskinene sin tid. De tre føttene til steinbukken kan symbolisere de tre tidligere kommunene.

 Geografi 
Kommunen har en 40 km lang rett kystlinje med sand- og rullesteinstrender. Havet er langgrunt og det er lave morenerygger flere steder. Obrestad fyr ligger på en slik morenerygg. Ved Ogna slutter sandstrendene og naturen er her knausete og danner en naturlig havn ved Sirevåg. Hele strandsona er del av Jærstrendene landskapsvernområde. Det er et rikt fugle- og planteliv i dette området av sørvestlandet. I øst stiger landskapet i slake bølger opp til Høg-Jæren på 120 moh med lyng- og moseheier. Kommunens høyeste punkt ligger helt øst på kommunegrensa mot Time kommune, 416,1 moh, like sør for toppen av Brusaknuden.

Det har blitt oppdaget noen unike grunnvannslag i Hå kommune som man ikke har sett maken til ellers her i landet.  Ved en undersøkelse boret man seg 126 meter ned i jorden og «200 000 år tilbake i tiden» for å få mer kunnskaper om Jærens jordhistorie. På veien ned støtte boret på to vannførende lag.  Det ene grunnvannsmagasinet lå 3-12 meter under overflaten mens det største laget lå hele 40 til 80 meter under bakken.  De ligger oppå hverandre, men er helt atskilt fra hverandre. Det underste laget er fritt for landbruksforurensninger og salt fra havet. Slikt grunnvann kan være aktuelt å bruke som drikkevann når man skal forsyne mindre tettsteder i kommunene eller som reservevannkilder.IVAR 

 Næring 
Den viktigste næringsveien i Hå er jordbruk (50%). Jorda på Jæren er svært næringsrik, og klimaet er mildt og vått.  Landskapet er flatt jordbruksland og det drives intensivt jordbruk med vesentlig melkeproduksjon. Hå er Rogalands største jordbrukskommune. Kommunen har også industriproduksjon av jordbruksredskaper, samt servicenæringer.

 Attraksjoner 
miniatyr|høyre|Hå gamle prestegard
Den største turistattraksjonen i kommunen er strandsona med sitt rike fugle- og planteliv, strender og havbølger som bryter, høg himmel og et skiftende lys. Det er opparbeidet gangsti som følger den gamle Kongeveien langs sjøen. Ved Varhaug lå det på 1200-tallet en kirke, men den er borte. Kirkegården ligger der ennå. Ved utløpet av Hååna er det flere graver fra jernalderen og der ligger også Hå Gamle Prestegard som i dag benyttes til utstillinger. Ved Nærbø ligger også Jærmuseet.

Se også
Grunnkretser i Hå kommune

 Referanser 

Eksterne lenker


 Kommunefakta Hå (Rogaland) - Statistisk sentralbyrå
 Jærmuseet